Vedtægter for KulturHotellet i Rønde

|  |
| --- |
| **§1 KulturHotellet**  stk. 1: Kultur- og borgerhuset i Rønde hedder ”KulturHotellet” og er beliggende Hovedgaden 10, 8410 Rønde. |
| stk. 2: KulturHotellet er en kommunal institution, der skal danne ramme om folkelige og kulturelle aktiviteter og være samlingssted for alle borgere og foreninger i Syddjurs Kommune på tværs af alder og foreningsmæssig status. Syddjurs Egnsteater og Kulturskolen Syddjurs er permanente brugere af KulturHotellet. Syddjurs Kommune udpeger en daglig leder af KulturHotellet. |
| stk. 3: Der vælges et Hotelråd, som overordnet varetager KulturHotellets og brugernes interesser vedrørende indhold/aktiviteter i et tæt samarbejde med Syddjurs Kommune. |
| **§2 Årsmødet**  stk. 1: Der afholdes et årligt møde med valg til Hotelrådet, og hvor KulturHotellets brugere har indflydelse på indhold/aktiviteter på KulturHotellet. Mødet afholdes hvert år i marts måned.  Alle borgere i Syddjurs Kommune kan deltage. Stemmeberettiget er én repræsentant for hver af de fremmødte foreninger/borgergrupper, der i det forgange år har benyttet KulturHotellet.  Årsmødet har følgende dagsorden:   * Valg af dirigent og referent * Hotelrådets årsberetning * Indkomne forslag * Valg af medlemmer til Hotelrådet for to år. (To i lige år og tre i ulige år) * Valg af to suppleanter til Hotelrådet for ét år * Eventuelt |
| stk. 2: Der indkaldes til årsmøde med mindst én måneds varsel ved opslag på KulturHotellet og fremsendelse af brev og/eller mail til de brugere/foreninger, der har brugt KulturHotellets faciliteter det seneste kalenderår. Evt. annoncering sker efter reglerne fastsat af Syddjurs Kommune for institutionernes annoncering på hjemmeside og i ugeaviser. |
| stk. 3: Forslag til behandling på Årsmødet skal være Hotelrådet i hænde mindst 8 dage før årsmødet og offentliggøres ved opslag på KulturHotellet. |
| **§3 Hotelrådet**  stk. 1: Hotelrådet består af syv medlemmer. Syddjurs Egnsteater og Syddjurs Kulturskole har fast sæde i Hotelrådet med én repræsentant hver. |
| stk. 2: De resterende 5 medlemmer vælges på Årsmødet. Valgbar er enhver person, som er myndig. |
| stk. 3: Hotelrådet konstituerer sig med de fornødne rådsposter. |
| stk. 4: Hotelrådet er beslutningsdygtigt når mindst fem medlemmer er til stede. |
| stk. 5: Hotelrådet er ansvarlig over for de kommunale myndigheder og over for Årsmødet. |
| stk. 6: Hotelrådet forvalter retningslinjer for husets indhold/aktiviteter efter Årsmødets beslutninger og brugernes ønsker. Retningslinjerne må ikke være i strid med de overordnede rammer, der er fastlagt af Syddjurs Kommune. |
| stk. 7: Hotelrådet skal koordinere og fremme samarbejdet mellem brugerne af KulturHotellet, herunder samarbejde med Syddjurs Kommune om brugen af KulturHotellet. |
| stk. 8: Hotelrådet kan invitere repræsentanter fra foreninger og organisationer til at deltage i rådets møder uden stemmeret med henblik på samarbejde omkring aktiviteter. |
| **§4 Andre bestemmelser**  stk. 1: Vedtægtsændringer skal vedtages med et flertal på mindst 2/3 af de fremmødte stemmeberettigede på et Årsmøde. |
| stk. 2: Nærværende vedtægter må ikke være i strid med de overordnede retningslinjer som Syddjurs Kommunes politiske udvalg har vedtaget for KulturHotellet i Rønde. I tvivlstilfælde går de overordnede retningslinjer forud for nærværende vedtægter. |